รัฐบาลไทย-ข่าวทำเนียบรัฐบาล-รัฐบาลจัดพิธีทำบุญ 5 ศาสนา และกิจกรรม “จิตอาสา เราทำความดีด้วยหัวใจ”   เนื่องในโอกาสวันเฉลิมพระชนมพรรษาในหลวงรัชกาลที่ 10
วันอังคารที่ 31 กรกฎาคม 2561
รัฐบาลจัดพิธีทําบุญ 5 ศาสนา และกิจกรรม “จิตอาสา เราทําความดีด้วยหัวใจ”   เนื่องในโอกาสวันเฉลิมพระชนมพรรษาในหลวงรัชกาลที่ 10
นายกรัฐมนตรี นําคณะรัฐมนตรีทําบุญ 5 ศาสนา พร้อมจัดกิจกรรม “จิตอาสา เราทําความดีด้วยหัวใจ”  เนื่องในโอกาสวันเฉลิมพระชนมพรรษา ในหลวงรัชกาลที่ 10
นายกรัฐมนตรีนําคณะรัฐมนตรีทําบุญ 5 ศาสนา พร้อมจัดกิจกรรม “จิตอาสา เราทําความดีด้วยหัวใจ” เนื่องในโอกาสวันเฉลิมพระชนมพรรษา ในหลวงรัชกาลที่ 10
เมื่อวันพฤหัสบดีที่ 26 กรกฎาคม 2561พล.อ.ประยุทธ์ จันทร์โอชา นายกรัฐมนตรี เป็นประธานในพิธีทําบุญทางศาสนา มหามงคล 5 ศาสนา เฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสวันเฉลิมพระชนมพรรษา 28 กรกฎาคม 2561 พร้อมนําคณะรัฐมนตรี ผู้บริหาร ข้าราชการ ภาคีเครือข่าย นักเรียนนักศึกษา และประชาชนจิตอาสา ร่วมกิจกรรม “จิตอาสา เราทําความดีด้วยหัวใจ” ณ ตึกสันติไมตรี ทําเนียบรัฐบาล และบริเวณคลองเปรมประชากร
โดยพิธีทําบุญทางศาสนา มหามงคล 5 ศาสนาเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสวันเฉลิมพระชนมพรรษา 28 กรกฎาคม 2561 เป็นการประกอบพิธีทางศาสนาของผู้นําทั้ง 5 ศาสนา ได้แก่ ศาสนาพุทธ ศาสนาคริสต์ ศาสนาอิสลาม ศาสนาพราหมณ์-ฮินดู และศาสนาซิกข์ ตามลําดับ โดยมีคณะรัฐมนตรีพร้อมคู่สมรส ประธานสภานิติบัญญัติแห่งชาติ (สนช.), ประธานศาลฎีกา, ประธานศาลรัฐธรรมนูญ, ประธานศาลปกครองสูงสุด, ผู้บัญชาการเหล่าทัพ, องค์กรอิสระ และข้าราชการ เข้าร่วมพิธีอย่างพร้อมเพรียง
จากนั้นนายกรัฐมนตรี นําคณะรัฐมนตรี ผู้บริหาร ข้าราชการ ภาคีเครือข่าย นักเรียนนักศึกษา และประชาชนจิตอาสา ร่วมกิจกรรม “จิตอาสา เราทําความดีด้วยหัวใจ” บริเวณคลองเปรมประชากร ด้านหน้าทําเนียบรัฐบาล
นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรีกล่าวรายงานว่า กิจกรรม “จิตอาสา เราทําความดีด้วยหัวใจ” เป็นส่วนหนึ่งของกิจกรรมที่จัดขึ้นเนื่องในโอกาสวันเฉลิมพระชนมพรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร ประจําปี พ.ศ.2561 โดยกิจกรรมจิตอาสา เป็นกิจกรรมในพระราชดําริของสมเด็จพระเจ้าอยู่หัวมหาวชิราลงกรณ บดินทรเทพยวรางกูร เพื่อให้หน่วยงานราชการและประชาชนทุกหมู่เหล่าที่มีจิตอาสา ได้บําเพ็ญสาธารณประโยชน์ในพื้นที่ต่าง ๆ ในการบรรเทาความเดือดร้อนและแก้ไขปัญหาให้แก่ประชาชน
รัฐบาลจึงได้กําหนดจัดกิจกรรม “จิตอาสา เราทําความดีด้วยหัวใจ”ทั้งในกรุงเทพมหานคร ในส่วนภูมิภาค ตลอดจนต่างประเทศ ซึ่งกิจกรรมในครั้งนี้เป็นกิจกรรม Big Cleaning ครั้งแรก ซึ่งนายกรัฐมนตรีพร้อมด้วยคณะรัฐมนตรี ร่วมกับภาคีเครือข่าย ภาคเอกชน นักเรียนนักศึกษา และประชาชน ในการทําความสะอาดพื้นที่คูคลองและพัฒนาปรับปรุงบริเวณริมคลองเปรมประชากร ตั้งแต่ด้านหน้าทําเนียบรัฐบาลไปจนถึงสะพานศรีอยุธยา บริเวณวัดเบญจมบพิตรดุสิตวนารามราชวรวิหาร รวมถึงบริเวณคลองผดุงกรุงเกษมตั้งแต่เทเวศร์ถึงริมคลองมหานาคด้วย และในส่วนการจัดกิจกรรม Big Cleaning ครั้งที่ 2 กระทรวงมหาดไทย กรุงเทพมหานคร และศูนย์อํานวยการใหญ่โครงการจิตอาสาฯ จะนําประชาชนจิตอาสาร่วมทํากิจกรรมบําเพ็ญสาธารณประโยชน์ทั่วประเทศ ในวันที่ 28 กรกฎาคม 2561 ตลอดจนเอกอัครราชทูตและกงสุลประเทศต่าง ๆ จะได้พิจารณาร่วมจัดกิจกรรมจิตอาสาตามความเหมาะสมในต่างประเทศด้วย
ทั้งนี้ หวังว่าการจัดกิจกรรมในครั้งนี้ จะเป็นการสืบสานตามรอยพระยุคลบาทสมเด็จพระเจ้าอยู่หัวมหาวชิราลงกรณ บดินทรเทพยวรางกูร และเฉลิมพระเกียรติเพื่อถวายพระราชกุศล เนื่องในโอกาสวันเฉลิมพระชนมพรรษา 66 พรรษา ตามเจตนารมณ์ของการจัดกิจกรรม ตลอดจนยังมีส่วนในการขยายโครงการจิตอาสาไปยังหน่วยงานราชการและประชาชนทุกหมู่เหล่าอย่างกว้างขวาง ส่งผลให้เกิดการพัฒนาในพื้นที่ต่าง ๆ ทั่วประเทศ อันจะเกิดผลดีต่อการพัฒนาคุณภาพชีวิตและจิตใจของประชาชนชาวไทยอย่างยั่งยืนยาวนานสืบต่อไป
พล.อ.ประยุทธ์ จันทร์โอชา นายกรัฐมนตรีกล่าวว่า กิจกรรม “จิตอาสา เราทําความดีด้วยหัวใจ” ในครั้งนี้ เป็นการแสดงถึงความเป็นน้ําหนึ่งใจเดียวกันและร่วมกันปฏิบัติการจิตอาสาโดยพร้อมเพรียงกัน เพื่อเฉลิมพระเกียรติและแสดงความจงรักภักดีแด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสมหามงคลวันเฉลิมพระชนมพรรษา วันที่ 28 กรกฎาคม 2561
สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงโปรดเกล้าฯ พระราชทานโครงการ “จิตอาสา เราทําความดีด้วยหัวใจ” เพื่อปลูกจิตสํานึกประชาชนคนไทยให้รู้รักสามัคคี มีจิตสาธารณะ ช่วยเหลือและรู้จักแบ่งปันซึ่งกันและกัน โดยการร่วมกันบําเพ็ญสาธารณประโยชน์แก่สังคม ชุมชน และประเทศชาติ แผ่ขยายโครงการเพื่อก่อให้เกิดประโยชน์ต่อสังคมและประเทศชาติ ซึ่งกิจกรรมรณรงค์และจิตอาสาในวันนี้ เป็นกิจกรรมหนึ่งที่ทุกภาคส่วนได้ร่วมกันทําสิ่งที่เป็นประโยชน์ต่อสังคม ตลอดจนแสดงให้เห็นถึงความสมัครสมานสามัคคีของคนในชาติ และต้องขอขอบคุณทุกคนที่มาร่วมงานในวันนี้ เพื่อร่วมกันปฏิบัติการจิตอาสาบริเวณโดยรอบและใกล้เคียงทําเนียบรัฐบาล โดยหวังว่าจะสามารถปฏิบัติการภารกิจตามกําลังความสามารถและความพร้อมของร่างกายด้วยความมีวินัย และขอให้งานต่าง ๆ สําเร็จตามวัตถุประสงค์ที่ตั้งไว้
Writtenbyอรพรรณ ฤทธิ์มั่น, นวรัตน์ รามสูต
Photo Creditกลุ่มประชาสัมพันธ์ สํานักงานรัฐมนตรี ศธ.
Rewriterนวรัตน์ รามสูต
Editorบัลลังก์ โรหิตเสถียร